alexandrainst/scandi-wiki huggingface dataset:
Jan Tore Holvik

Jan Tore Holvik (født 1942) er en norsk siviløkonom og tidligere ambassadør. 

Holvik er oppvokst i Farsund og seilte i utenriksfart fra han var 15 år. Etter Befalsskolenfor Hærens sanitet tok han utdannelse som siviløkonom ved Handelshøyskolen i Bergen (NHH) i 1967. Han gjennomførte deretter Utenriksdepartementets aspirantkurs og var stasjonert ved norske utenriksstasjoner i Rio de Janeiro (Brasil) og Roma. Han var deretter sekretær for Stortingets utenrikskomite og leder av Stortingets internasjonale sekretariat 1980-1987. Han var Norges ambassadør til Kina 1988-1994, polarrådgiver i Utenriksdepartementet 1996-2005 og Norges ambassadør til Cuba 2005-2010.

Posteringer 
 1967 utenriksdepartementets aspirantkurs
 1967–1978 stasjonert blant annet ved Norges ambassade i Roma, Italia og ved Norges ambassade i Brasília i Brasil
 1978 konstituert byråsjef i UD
 1980–1987 Sekretær for Stortingets utenriks- og konstitusjonskomite og leder av Stortingets internasjonale sekretariat 
 1987–1994 ambassadør ved Norges ambassade i Beijing, Kina. Fra 1988 sideakkreditert til Pyongyang i Nord-Korea
 1996–2005 spesialrådgiver for polarspørsmål i Utenriksdepartementet
 2005–2010 chargé d'affaires ved Norges ambassade i Havanna, ambassadør fra 2009

Referanser 

Norske siviløkonomer
Norges ambassadører til Cuba
Norges ambassadører til Kina (Folkerepublikken)
Norges ambassadører til Nord-Korea
Personer fra Farsund kommune
Scots College

Scots College, eller Det pavelige Scots College i Roma er et presteseminar for studenter for kommer fra skotske katolske bispedømmer.

Historie

Scots College ble etablert av pave Klemens VIII 5. desember 1600, da det ble tildelt arealene til et tidligere hospits for skotter i Roma. Først var presteseminaret i et lite hus i gaten som i dag er kjent som Via del Tritone, over gaten for kirken Santa Maria di Costantinopol . I 1604 ble seminaret flyttet til Via Felice, som i dag har navnet Via delle Quattro Fontane hvor det var fram til 1962. Her står det en byste av kardinal Henry Benedict Maria Clement Stuart, hertugen av York, den siste fra Huset Stuart.

Fra 1615 til 1773 kom rektorene ved Scots College fra Jesuittordenen. Etter at Jesuittordenen ble opphevet av Klemens XIV, ble Scots College administrert av ulike italienske prester fram til 1800, da den skotske sekularpresten Paul MacPherson overtok som rektor, en rolle han skulle inneha i totalt 38 år.. Siden har alle de følgende rektorene komme fra skotske sekularprester.

Også William Canon Clapperton (1886-1969) tjenestegjorde i 38 som rektor, i årene 1922-1960. Etter at han gikk av som rektor, forble han i Roma og tjenestegjorde i Laterankirken og ble begravet på Scots Colleges område i gravlunden Campo Verano i Rome.

I 1962 flyttet seminaret til dagens lokaler på Via Cassia, rundt seks km utenfor byens sentrum. Den offisielle åpningen ble foretatt av pave Paul VI 18. november 1964.

Noen tidligere kjente elever 
Alexander Dunbar Winchester, (1625–1708) Apostolisk prefekt for Skottland 
Charles Erskine of Kellie, (1739-1811), kardinal og diplomat for Den hellige stol
Frederick Rolfe (baron Corvo), (1860 - 1913) forfatter
Adrian Fortescue, (1874 – 1923)
Thomas Joseph Winning, (1925–2001) kardinal, erkebiskop av Glasgow (1974-2001)
Mario Conti, (f. 1934) erkebiskop av Glasgow
John Cunningham (f. 1938), biskop av Galloway
Joseph Devine, (f. 1937) biskop av Motherwell
Philip Tartaglia, (f. 1951) erkebiskop av Glasgow
Stephen Robson, (f. 1951) biskop av Dunkeld
 John Keenan, (f. 1964), biskop av Paisley

Referanser

Eksterne lenker 
 

Presteseminarer
Den katolske kirke i Skottland
Byggverk i Roma
Etableringer i 1600
Pietro Ruta

Pietro Ruta (født 6. august 1987) er en italiensk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 7.

Under Sommer-OL 2020 i Tokyo som ble arrangert i 2021, tok han bronse i dobbeltsculler lettvekt.

Referanser

Eksterne lenker 
 

Italienske roere
Deltakere for Italia under Sommer-OL 2012
Roere under Sommer-OL 2012
Deltakere for Italia under Sommer-OL 2020
Roere under Sommer-OL 2020
Medaljevinnere under Sommer-OL 2020
Fødsler i 1987
Olympiske medaljevinnere i roing
Nuno Mendes

Nuno Mendes (født 10. mai 1984) er en portugisisk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 5.

Referanser

Eksterne lenker 
 

Portugisiske roere
Deltakere for Portugal under Sommer-OL 2008
Roere under Sommer-OL 2008
Deltakere for Portugal under Sommer-OL 2012
Roere under Sommer-OL 2012
Fødsler i 1984
Jérémie Azou

Jérémie Azou (født 2. april 1989) er en fransk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 4.

Han tok gull under Sommer-OL 2016.

I november 2016 ble han utnevnt til ridder av Æreslegionen.

Referanser

Eksterne lenker 
 

Franske roere
Deltakere for Frankrike under Sommer-OL 2012
Roere under Sommer-OL 2012
Deltakere for Frankrike under Sommer-OL 2016
Roere under Sommer-OL 2016
Fødsler i 1989
Medaljevinnere under Sommer-OL 2016
Æreslegionen
Olympiske medaljevinnere i roing
Stany Delayre

Stany Delayre (født 26. oktober 1987) er en fransk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 4.

Referanser

Eksterne lenker 
 

Franske roere
Deltakere for Frankrike under Sommer-OL 2012
Roere under Sommer-OL 2012
Fødsler i 1987
Roar Bakken Stovner

Roar Bakken Stovner (født 16. mars 1987) er en norsk langdistanseløper fra Trondheim. Han vant sin første NM-medalje under Bergen Ultra våren 2014, og representerer Romerike Ultraløperklubb.

Bakgrunn 
Stovner har en mastergrad i matematikk fra NTNU med delstudier ved Technische Universität München. Han har pedagogisk utdannelse gjennom programmet Teach First Norway, og arbeidet tidligere som daglig som lektor ved Kuben videregående skole i Oslo.. Men jobber nå som fysikklærer ved Wang Toppidrett Oslo.

Karriere 
Det er først i voksen alder at Stovner har markert seg som ultraløper. I 2014 kom han på tredjeplass i norgesmesterskapet med tiden 7.54.20 timer på 100 km. Han passerte maraton på tiden 3.13.34. Samme høst deltok Stovner på uoffisielt NM i ultraterrengløp. NM-konkurransen var lagt til løpet Telemarks Tøffaste, arrangert av Treungen IL 6. september 2014. Igjen ble Stovner nummer 3. I mai 2015 vant han Vestfold Ultra Challenge, og i juli vant han herreklassen i femtikilometersløpet Golden Gate Trail Run i California.

Se også 
 Liste over nåværende og tidligere kjente ansatte ved Kuben yrkesarena

Referanser

Norske maratonløpere
Norske ultraløpere
Norske matematikere
Norske pedagoger
Pedagoger ved Kuben videregående skole
Personer fra Oslo
Fødsler i 1987
Alumni fra NTNU
Wenche Myhre (1967)

Wenche Myhre er det 4. studioalbumet til Wenche Myhre som ble gitt ut i 1967. Albumet lå på VG-lista i 20 uker og fikk 10.-plass som beste plassering.

Sporliste

Side 1:

 «I morgen» (Last, Loose og Christen) - 2.40
 «Si meg hva kjærlighet er» (Last, Verard og Seedland) - 2.41
 «En kveld sist sommer» (Styne og Christen) - 2.07
 «Manana manana» (Olivar, Bleacher og Seedland) - 2.46
 «Ingen kom» (Andrews og Christen) - 2.14
 «Ola, Ola» (Zeeden) - 2.46

Side 2:

 «Den som gapar efter mycket» (Blum, Rascheck og Torulf) - 2.13
 «Det er ingen som deg» (Lenoir, Aivaz og Christen) - 2.08
 «Det er Petter» (Scarfenberger og P. D. Grains) - 2.44
 «Ensomme venn» (Olivar, Hertha, Seedland og Yngvar Numme) - 3.09
 «Nå har det hendt meg» (Gilbert, Heiymann og Seedland) - 2.11
 «Hjertet svarer» (Welker, Rueger og Seedland) - 2.43
 «Ich schau dich an» (Zeeden og Bader) - 2.40

Wenche Myhre-album
Musikkalbum fra 1967
Wenche Myhre (1963)

Wenche Myhre er det 1. studioalbumet til Wenche Myhre som ble gitt ut i 1963.

Sporliste

Side 1:

 «Gi meg en cowboy til mann» (Rudi Lindt, Peter Ström og Ingebjørg Sem)
 «Det kan dom inte förklara» (Stikkan Anderson)
 «Bli med ut og fisk»
 «Tenk så deilig det skal bli» (Per Gunnar Jensen og Ragnar Asbjørnsen)
 «Du forstår ingenting» (Addy Baron og Bernice Ross og Egil Hagen)
 «Ei snerten snelle» (Vidar Sandbeck)

Side 2:

 «Katta vår» (Bent Fabricius-Bjerre og Jørg-Fr. Ellertsen)
 «Da blir postkassa mi Hollywood»
 «Det du ikke får»
 «Om om om»
 «Mitsou»
 «Kom ned på jorden igjen»

Wenche Myhre-album
Debutalbum fra 1963
John Cunningham (biskop)

John Cunningham (født 22. februar 1938 i Paisley, Renfrewshire, død 1. desember 2021) var en skotsk katolsk prest som var biskop av Galloway.

Han er utdannet fra St Mary's College, Blairs og St. Peter's Seminary, Cardross. Senere var han student ved Scots College i Roma og gikk deretter ved Gregoriana i Roma.

han ble ordinert til prest 29. juni 1961. Fra 1967 til 1981 var han lærer i kirkerett St Peter's College i Glasgow. Han var deretter sogneprest ved St Patrick's i Greenock fra 1992 til 2004, og ble utnevnt til pavelig kapellan i 1994. Fra 1997 til 2004 var han generalvikar i Paisley bispedømme. Han ble utnevnt til monsignor i 1999.

Samme dag Maurice Taylor gikk av med pensjon 7. april 2004, ble Cunningham utnevnt til biskop i Galloway bispedømme av Den hellige stol. Han ble satt inn i embetet 28. mai 2004.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi, O.C.D. (1876–1948) *1920
 Kardinal William Godfrey (1889–1963) *1938
 Kardinal Gordon Joseph Gray (1910-1993) *1951
 Kardinal Keith Michael Patrick O'Brien (1938-2018) *1985
 Biskop John Cunningham (1938-2021) *2004

Referanser 

Skotske katolske biskoper
Personer fra Paisley
Linjen Rebiba
Sparebankstiftelse

En sparebankstiftelse er en finansstiftelse opprettet av en sparebank. Norges første sparebankstiftelse (Stiftelsen Gjensidige NOR Sparebank) ble opprettet 10. september 2002 i forbindelse med at Gjensidige NOR Sparebank ble omdannet til aksjeselskap. Etter fusjonen mellom Gjensidige NOR og DnB i 2003 har denne stiftelsen i dag navnet Sparebankstiftelsen DNB og er landets klart største sparebankstiftelse.

Etter en lovendring i 2009 ble det en økt adgang for sparebanker til å velge mellom forskjellige modeller for omdanning, sammenslåing og kapitalstruktur. Dette har medført at flere sparebanker nå velger nye struktur- og samarbeidsmodeller. I de fleste tilfellene medfører dette at den gamle ”eierløse” kapitalen i den enkelte sparebank blir skilt ut i en egen sparebankstiftelse, mens selve bankvirksomheten blir videreført i en ny sparebank eller aksjesparebank. Sparebankstiftelsen som etableres beholder en eierandel i den videreførte banken.

I henhold til lovverket er stiftelsene pålagt på den ene siden å være langsiktige og stabile eiere i den nye banken, og på den annen side å ”videreføre sparebanktradisjonene”, noe som i praksis betyr å videreføre det allmennyttige arbeidet i områdene der den tidligere sparebanken hadde sin virksomhet.

En sparebankstiftelses øverste organ er generalforsamlingen, som skal bestå av personer som avspeiler kundestrukturen i den sparebank som opprettet stiftelsen, samt andre interessegrupper knyttet til stiftelsens virksomhet. Generalforsamlingen velger styret.

Utviklingen etter 2009

Etter lovendringene i 2009 har mange sparebanker benyttet seg av mulighetene til nye strukturelle løsninger. To sparebankstiftelser ble etablert allerede i 2009, og 18 nye kom til i årene 2010-2012. Ved utgangen av 2021 er det 37 sparebankstiftelser i Norge.

Sparebankstiftelsene har sin historiske forankring fra én eller flere kommuner (eventuelt fylke), og vil i hovedsak drive sitt allmennyttige arbeid i dette området.

Oversikten nedenfor viser sparebankstiftelsene i Norge etter etableringsår, og viser at stiftelsene disponerer mye kapital. Ved utgangen av 2020 hadde de en samlet bokført totalkapital på 48,6 milliarder kroner, med en markedsverdi på over 77 milliarder. Det er deler av den årlige avkastningen av denne kapitalen som kan benyttes i det allmennyttige arbeidet. Sparebankstiftelsene ble sterkt berørt av de problemene banknæringen fikk i årene etter finanskrisen, men har de senere årene hatt vesentlig bedre resultater. Sparebankstiftelsenes gaveutdelinger har dermed også økt sterkt de senere årene. I 2020 delte stiftelsene totalt ut gaver for nær 1400 mill. kroner.

Sparebankstiftelser i Norge (tall fra stiftelsenes årsrapport for 2020)

Banker
Simone Venier

Simone Venier (født 26. august 1984) er en italiensk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 8. Han tok sølv under Sommer-OL 2008 i dobbeltfirer.

Under Sommer-OL 2020 i Tokyo som ble arrangert i 2021, ble han nummer 5 i dobbeltfirer.

Referanser

Eksterne lenker 
 

Italienske roere
Deltakere for Italia under Sommer-OL 2004
Roere under Sommer-OL 2004
Deltakere for Italia under Sommer-OL 2008
Roere under Sommer-OL 2008
Medaljevinnere under Sommer-OL 2008
Deltakere for Italia under Sommer-OL 2012
Roere under Sommer-OL 2012
Deltakere for Italia under Sommer-OL 2016
Roere under Sommer-OL 2016
Deltakere for Italia under Sommer-OL 2020
Roere under Sommer-OL 2020
Olympiske medaljevinnere i roing
Stanislaw Sjtsjarbatsjenja

Stanislaw Sjtsjarbatsjenja (hviterussisk: Станіслаў Шчарбачэня, russisk: Станислав Григорьевич Щербаченя - Stanislav Grigorjevitsj Sjtserbatsjenja født 5. mars 1985) er en hviterussisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 7.

Referanser

Eksterne lenker 
 

Belarusiske roere
Deltakere for Belarus under Sommer-OL 2004
Roere under Sommer-OL 2004
Deltakere for Belarus under Sommer-OL 2008
Roere under Sommer-OL 2008
Deltakere for Belarus under Sommer-OL 2012
Roere under Sommer-OL 2012
Deltakere for Belarus under Sommer-OL 2016
Roere under Sommer-OL 2016
Fødsler i 1985
Vadzim Ljalin

Vadzim Mikalajevitsj Ljalin (hviterussisk: Вадзім Мікалаевіч Лялін, russisk: Вадим Николаевич Лялин – Vadim Nikolajevitsj Ljalin; født 15. november 1982) er en hviterussisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 7.

Referanser

Eksterne lenker 
 

Belarusiske roere
Deltakere for Belarus under Sommer-OL 2008
Roere under Sommer-OL 2008
Deltakere for Belarus under Sommer-OL 2012
Roere under Sommer-OL 2012
Deltakere for Belarus under Sommer-OL 2016
Roere under Sommer-OL 2016
Fødsler i 1982
Aliaksandr Kazubouski

Aliaksandr Kazubouski (født 20. desember 1981) er en hviterussisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 7.

Referanser

Eksterne lenker 
 

Belarusiske roere
Deltakere for Belarus under Sommer-OL 2008
Roere under Sommer-OL 2008
Deltakere for Belarus under Sommer-OL 2012
Roere under Sommer-OL 2012
Fødsler i 1981
Ruben Knab

Ruben Knab (født 19. februar 1988) er en nederlandsk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 5.

Under Sommer-OL 2020 i Tokyo som ble arrangert i 2021, ble han nummer 5 i åtter.

Referanser

Eksterne lenker 
 

Nederlandske roere
Deltakere for Nederland under Sommer-OL 2012
Roere under Sommer-OL 2012
Deltakere for Nederland under Sommer-OL 2020
Roere under Sommer-OL 2020
Fødsler i 1988
Giannis Khristou

Giannis Christou (gresk: Γιάννης Χρήστου; født 23. juni 1983) er en gresk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 4.

Referanser

Eksterne lenker 
 

Greske roere
Deltakere for Hellas under Sommer-OL 2008
Roere under Sommer-OL 2008
Deltakere for Hellas under Sommer-OL 2012
Roere under Sommer-OL 2012
Deltakere for Hellas under Sommer-OL 2016
Roere under Sommer-OL 2016
Fødsler i 1983
Berger skole (Svelvik)

Berger skole var en barneskole i Berger i Drammen kommune i Vestfold. Skolen ble nedlagt sommeren 2014.

Svelvik
Skoler i Drammen
Barneskoler i Viken
Tidligere utdanningsinstitusjoner i Viken
Utdanningsinstitusjoner nedlagt i 2014
Selvik skole

Selvik skole er en barneskole i Sande kommune i Vestfold. Skolen har 225 elever.

Referanser

Skoler i Holmestrand
Barneskoler i Vestfold og Telemark
Haga skole (Sande)

Haga skole er en barneskole i Sande i Holmestrand kommune i Vestfold og Telemark. Skolen har 360 elever skoleåret 2015/16.

Referanser

Skoler i Holmestrand
Barneskoler i Vestfold og Telemark
Goleniów

Goleniów er en by i Polen. Byen ligger i det vestlige Pommern (Vestpommerske voivodskap), like nordøst for Szczecin. Goleniów ligger på begge sider av elven Ina. Avstanden i en rett linje mellom byene Goleniów - Szczecin er 24 km, og til Warszawa er 434 km. I nærheten av byen ligger Szczecin-Goleniów lufthavn.

Byen hadde 22 773 innbyggere per 31. mars 2014.

Vennskapsbyer 
  Bergen auf Rügen
  Greifswald
  Gurjevsk (Kaliningrad oblast)
  Opmeer
  Svedala
  Pyrzyce, Hansaforbundet

Referanser

Eksterne lenker 
 
 BIP Goleniów

Byer i det vestpommerske voivodskap
Sande ungdomsskole

Sande ungdomsskole er en ungdomsskole i Sande i Holmestrand kommune i Vestfold og Telemark. Skolen hadde 369 elever skoleåret 2013/14.

Skoler i Holmestrand
Ungdomsskoler i Vestfold og Telemark
Kjeldås skole

Kjeldås skole er en barneskole nord i Sande kommune i Vestfold. Skolen har 159 elever.

Referanser

Skoler i Holmestrand
Barneskoler i Vestfold og Telemark
Galleberg skole

Galleberg skole er en barneskole i Holmestrand kommune i Vestfold og Telemark. Skolen har 110 elever i 2019. Galleberg skole ble etablert i 1892.

I 1975 ble det bygd ny skole oppe på platået, mens gamle skolen i sentrum ble bedehus og møbelfabrikk. Nyskolen ble utbygd og pusset opp i 2003.

Referanser

Skoler i Holmestrand
Barneskoler i Vestfold og Telemark
Line Elvsåshagen

Line Elvsåshagen (født 19. juli 1990 i Nevlunghavn ved Larvik) er en norsk tekstforfatter og programleder i radio og tv. Hun har jobbet i en rekke ulike radioprogrammer for NRK P3, og hun har vært programleder for tv-serier som Line jorda rundt og Line dater Norge. Hun ledet Melodi Grand Prix 2017 sammen med Kåre Magnus Bergh.

Radiokarriere 
Hun debuterte på radio som reporter for P3morgen. Parallelt med at hun jobbet i morgenprogrammet, opptrådte hun som pauseinnslag i Oslo Spektrum under finalen av Melodi Grand Prix 2014 med den egenskrevne låten «Who Got the Answer». Fra august 2014 til høsten 2015 ledet hun helgeprogrammet Lunsjkake på NRK P3 sammen med Christian Fredrik Mikkelsen og Olav Svarstad Haugland.

I Prix Radio 2013 ble hun nominert til «Årets radiotalent».

Tv-karriere 
Høsten 2015 var hun programleder i tv-serien Line jorda rundt, der hun reiste uten penger eller planlegging til ni land. Gjennom sosiale medier kunne de som fulgte prosjektet, tipse om ting å gjøre og personer å møte på de ulike stedene.

Høsten 2016 var hun programleder i tv-serien Line dater Norge, der hun reiste rundt i landet for å prøve å finne kjærligheten. For programmet ble hun nominert til publikumsprisen under Gullruten 2017 mens tv-serien ble nominert i klassen beste reality. I mars 2017 var hun programleder for Melodi Grand Prix sammen med Kåre Magnus Bergh.  

Høsten 2017 ledet hun serien Line fikser kroppen og ble nominert til Gullruten 2018 i klassen «Beste kvinnelige programleder», mens serien ble nominert til «Årets nyskapning». Våren 2018 var hun programleder i tv-serien Planet Plast, der hun prøvde å finne ut om det er noe vi kan gjøre med plast som havner i havet.

Annet 
Elvsåshagen har bakgrunn fra kulturstudier ved Universitetet i Bergen og tekstforfatterstudiet ved Westerdals School of Communication. I 2013 debuterte hun som forfatter som en del av Cappelen Damms debutantantologi «Signaler 2013».

Referanser

Eksterne lenker 
 
 
  Line Jorda Rundt på NRK nett-TV

Norske programledere
Personer fra Larvik kommune
Programledere for Melodi Grand Prix
Recz

Recz er en by i Polen. Byen ligger i det vestlige Pommern (Vestpommerske voivodskap), like øst for Szczecin. Recz ligger på begge sider av elven Ina. Avstanden i en rett linje mellom byene Recz - Szczecin er 69 km til Warszawa er 381 km. 

Byen hadde 2 977 innbyggere (31.03.2014).

Referanser

Eksterne lenker 
 
 BIP Recz
 

Byer i det vestpommerske voivodskap
Beate Mo Alvegård

Gunvor Beate Mo Alvegård (født 31. juli 1934 i Drammen, død 7. november 2015) var en norsk diplomat og ambassadør.

Hun var cand.philol. fra 1963 med russisk hovedfag. I studietiden var hun oversetter i tysk og arbeidet i tyske flyktningleirer. I 1962 tok hun eksamen som statsautorisert translatør i tysk. I 1964 var hun tolk for den sovjetiske statsminister Nikita Khrusjtsjovs kone, Nina, under Khrustsjovs offisielle besøk i Norge. Samme år ble hun den andre norske kvinne som tok Utenriksdepartementets aspirantkurs. Hun tjenestegjorde deretter ved Norges ambassade i Moskva og ved Norges ambassade i Washington. I 1980-1985 var hun ambassaderåd, senere ministerråd, ved den norske ambassaden i Wien. I 1985-1987 var hun nødhjelpskoordinator i UD. I 1989 ble hun utnevnt til Norges ambassadør til Mexico med sideakkrediteringer til Cuba og Guatemala.

Fra 1992 var hun kommunaldirektør for kultur i Drammen. Alvegård var generalsekretær i Riksmålsforbundet 1998-2004 og styreleder i Statsautoriserte translatørers forening 1999-2004.

Posteringer 
 1964 tiltrådte i UD
 1966  attaché ved Norges ambassade i Moskva
 1971  ambassadesekretær ved Norges ambassade i Washington
 1976 byråsjef i Utenriksdepartementet
 1980–1985 ambassaderåd, senere ministerråd ved Norges ambassade i Wien
 1985–1987 nødhjelpskoordinator i Utenriksdepartementet og leder av UDs katastrofeutvalg
 1987–1989 underdirektør i Utenriksdepartementet 
 1989–1992 ambassadør ved Norges ambassade i Mexico D.F., sideakkreditert til Cuba og Guatemala.

Kilder 
 Nekrolog i Aftenposten 11. november 2015
 Nekrolog i Aftenposten18. november 2015
 Beate Mo Alvegård - Forvaltningsdatabasen
 Dagens navn i Aftenposten 31. juli 1994

Norges ambassadører til Cuba
Norges ambassadører til Guatemala
Norges ambassadører til Mexico
Personer fra Drammen kommune